**Ministru kabineta rīkojuma projekta „Grozījumi darbības programmas „Infrastruktūra un pakalpojumi” papildinājumā” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Lai sniegtu atbalstu kūrorta ārstniecības iestādēm to piedāvāto pakalpojumu kvalitātes uzlabošanai un jaunu pakalpojumu izveidei, nepieciešams aizstāt apakšaktivitāti darbības programmas „Infrastruktūra un pakalpojumi” papildinājuma 3.4.2.pasākuma „Tūrisms” 3.4.2.1.3.apakšaktivitāti „Nacionālās nozīmes kultūras, aktīvā, veselības un rekreatīvā tūrisma produkta attīstība” ar apakšaktivitāti „Kūrorta ārstniecības iestāžu infrastruktūras uzlabošana un pielāgošana nacionālas nozīmes tūrisma pakalpojumu sniegšanai”.Darbības programmas „Infrastruktūra un pakalpojumi” papildinājuma 3.5.2.1.aktivitātes „Pasākumi centralizētās siltumapgādes sistēmu efektivitātes paaugstināšanai” (turpmāk – 3.5.2.1.aktivitāte) mērķis ir būtiski paaugstināt siltumenerģijas ražošanas efektivitāti, samazināt siltumenerģijas zudumus pārvades un sadales sistēmās un sekmēt fosilā kurināmā veidu aizvietošanu ar atjaunojamiem vai citu veidu kurināmiem. Projekta iesniegumu 3.5.2.1.aktivitātē var iesniegt sabiedriskā pakalpojuma sniedzējs – komercsabiedrība, kurai ir licence siltumenerģijas ražošanai vai pārvadei, vai sadalei, ja to nosaka normatīvie akti enerģētikas jomā. Lai sniegtu atbalstu ne tikai siltumapgādes uzņēmumiem, bet arī autonomiem ražotājiem, 3.5.2.1.aktivitātes ietvaros ir nepieciešams izstrādāt divas apakšaktivitātes:- 3.5.2.1.1.apakšaktivitāti „Pasākumi centralizētās siltumapgādes sistēmu efektivitātes paaugstināšanai” (turpmāk – 3.5.2.1.1.apakšaktivitāte), kuras ietvaros atbalsts būs pieejams pašlaik 3.5.2.1.aktivitātē noteiktajam pretendentu lokam. Ņemot vērā veiktās siltumapgādes uzņēmumu aptaujas rezultātus, 50% no aptaujas dalībniekiem apliecināja vēlmi piedalīties 3.5.2.1.aktivitātes projektu iesniegumu atlases trešajā kārtā;- 3.5.2.1.2.apakšaktivitāti „Pasākumi uzņēmumu siltumapgādes sistēmu efektivitātes paaugstināšanai” (turpmāk – 3.5.2.1.2.apakšaktivitāte), kuras ieviešanas rezultātā tiks atbalstītas komercsabiedrības, kas ražo siltumenerģiju nolūkā patērēt to savām paša vai lokālās siltumapgādes vajadzībām. Finansējums tiks piešķirts siltumenerģijas ražošanas iekārtām ar uzstādīto jaudu, kas ir lielāka par 3 MW. Projektu īstenošanas rezultātā, modernizējot vai mainot  ražošanu un produktus, tiks paaugstināta autonomo ražotāju konkurētspēja un industriālā kapacitāte.  |
| 2. | Pašreizējā situācija un problēmas | Latvijā kūrorta ārstniecības iestādēs infrastruktūra ir novecojusi un neatbilstoša mūsdienu prasībām, kā arī to darbība ir būtiski atkarīga no sezonalitātes, kas saistīts ar piedāvāto pakalpojumu klāstu. Līdz ar to nepieciešams sniegt atbalstu ārstniecības iestādēm, kas paaugstinātu piedāvāto veselības tūrisma produktu konkurētspēju un veicinātu Latvijas un ārvalstu pacientu pieaugumu, kā arī sezonalitātes radīto problēmu samazināšanos, īstenojot 3.4.2.1.3.apakšaktivitāti „Kūrorta ārstniecības iestāžu infrastruktūras uzlabošana un pielāgošana nacionālas nozīmes tūrisma pakalpojumu sniegšanai” (turpmāk – 3.4.2.1.3.apakšaktivitāte) darbības programmas „Infrastruktūra un pakalpojumi” papildinājuma 3.4.2.pasākuma „Tūrisms” ietvaros. 3.4.2.1.3.apakšaktivitāte aizstās darbības programmas „Infrastruktūra un pakalpojumi” papildinājuma 465.punktā noteikto 3.4.2.1.3.apakšaktivitāti „Nacionālās nozīmes kultūras, aktīvā, veselības un rekreatīvā tūrisma produkta attīstība”, kuras īstenošana ir atlikta saskaņā ar Ministru kabineta 2009.gada 7.aprīļa sēdes protokola Nr.23 47.§ 1.3.apakšpunktu.Eiropas Reģionālās attīstības fonda (turpmāk - ERAF) finansējums 4 870 154 EUR (3 422 763,71 lati) apmērā 3.4.2.1.3.apakšaktivitātei tiks pārdalīts no darbības programmas „Infrastruktūra un pakalpojumi” papildinājuma 3.4.2.1.1.apakšaktivitātes „Valsts nozīmes pilsētbūvniecības pieminekļu saglabāšana, atjaunošana un infrastruktūras pielāgošana tūrisma produktu attīstībai” (turpmāk - 3.4.2.1.1.apakšaktivitāte), 3.4.2.1.2.apakšaktivitātes „Nacionālās nozīmes velotūrisma produktu attīstība” (turpmāk - 3.4.2.1.2.apakšaktivitāte) un 3.4.4.2.aktivitātes „Sociālo dzīvojamo māju siltumnoturības uzlabošanas pasākumi” (turpmāk - 3.4.4.2.aktivitāte), ņemot vērā ietaupījumu, kas radies apstiprināto un īstenoto projektu ietvaros, atskaitot PVN izmaksu pieauguma rezervi projektiem, kuru īstenošana vēl turpinās. Savukārt privātais finansējums 711 436 EUR (500 000,06 lati) apmērā 3.4.2.1.3.apakšaktivitātei tiks pārdalīts no darbības programmas „Infrastruktūra un pakalpojumi” papildinājuma 3.4.4.1.aktivitātes „Daudzdzīvokļu māju siltumnoturības uzlabošanas pasākumi” (turpmāk – 3.4.4.1.aktivitāte).Darbības programmas „Infrastruktūra un pakalpojumi” papildinājumā ir noteikts, ka 3.5.2.1.aktivitātē pieejamais Kohēzijas fonda (turpmāk – KF) finansējums ir 60 220 000 EUR (42 322 856,88 lati), KF finansējuma atlikums pēc projektu iesniegumu atlases pirmās un otrās kārtas ir 13 238 373,06 lati.Darbības programmas „Infrastruktūra un pakalpojumi” papildinājuma 3.5.2.2.aktivitātes „Atjaunojamo energoresursu izmantojošu koģenerācijas elektrostaciju attīstība” (turpmāk – 3.5.2.2.aktivitāte) ietvaros pieejamais KF finansējums ir 48 908 718 EUR (34 373 242,64 lati), KF finansējuma atlikums pēc projektu iesniegumu atlases pirmās kārtas ir 13 007 743,07 lati. Ņemot vērā ierobežoto finansējuma apmēru, kā arī augstās investīciju izmaksas, kas nepieciešamas koģenerācijas projektu īstenošanai, ekonomiski pamatoti ir prioritāri īstenot 3.5.2.1.2.apakšaktivitāti, jo investīcijas siltumenerģijas ražošanas iekārtās ir efektīvākas par investīcijām koģenerācijas iekārtās.Līdz ar to jāveic finansējuma pārdali no 3.5.2.2.aktivitātes uz 3.5.2.1.2.apakšaktivitāti. Finansējuma pārdale neietekmēs 3.5.2.2.aktivitātes mērķa un plānoto rādītāju sasniegšanu. |
| 3. | Saistītie politikas ietekmes novērtējumi un pētījumi | Projekts šo jomu neskar.  |
| 4. | Tiesiskā regulējuma mērķis un būtība | Ministru kabineta rīkojuma projekts paredz: * aizstāt 3.4.2.1.3.apakšaktivitāti „Nacionālās nozīmes kultūras, aktīvā, veselības un rekreatīvā tūrisma produkta attīstība” ar 3.4.2.1.3.apakšaktivitāti „Kūrorta ārstniecības iestāžu infrastruktūras uzlabošana un pielāgošana nacionālas nozīmes tūrisma pakalpojumu sniegšanai”;
* veikt ERAF finansējuma pārdali 4 870 154 EUR (3 422 763,71 lati) apmērā no 3.4.2.1.1.apakšaktivitātes, 3.4.2.1.2.apakšaktivitātes un 3.4.4.2.aktivitātes uz 3.4.2.1.3.apakšaktivitāti un privātā finansējuma pārdali 711 436 EUR (500 000,06 lati) apmērā no 3.4.4.1.aktivitātes uz 3.4.2.1.3.apakšaktivitāti;
* 3.5.2.1.aktivitātes ietvaros izveidot divas apakšaktivitātes. 3.5.2.1.1.apakšaktivitāte tiks ieviesta, pamatojoties uz līdzšinējiem 3.5.2.1.aktivitātes nosacījumiem, atbalstot centralizētās siltumapgādes sistēmu efektivitātes paaugstināšanu. 3.5.2.1.2.apakšaktivitātē atbalsts tiks sniegts siltumavotu rekonstrukcijai un būvniecībai, lai nodrošinātu ražošanas procesa pārveidošanu vai modernizēšanu;
* precizēt darbības programmas „Infrastruktūra un pakalpojumi” papildinājuma 3.5.2.pasākuma „Enerģētika” tabulu „Finanšu plāns”, pārdalot KF finansējumu no 3.5.2.2.aktivitātes uz 3.5.2.1.2.apakšaktivitāti 18 508 350 EUR (13 007 742,41 lati) apmērā un privāto finansējumu 18 508 350 EUR (13 007 742,41 lati) apmērā.
 |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi Ministru kabineta 2009.gada 17.februāra noteikumos Nr.165 „Noteikumi par darbības programmas „Infrastruktūra un pakalpojumi” papildinājuma 3.5.2.2.aktivitāti „Atjaunojamo energoresursu izmantojošu koģenerācijas elektrostaciju attīstība””, Ministru kabineta 2009.gada 17.februāra noteikumos Nr.162 „Noteikumi par darbības programmas „Infrastruktūra un pakalpojumi” papildinājuma 3.5.2.1.aktivitāti „Pasākumi centralizētās siltumapgādes sistēmu efektivitātes paaugstināšanai” projektu iesniegumu atlases pirmo kārtu”, Ministru kabineta 2010.gada 31.augusta noteikumos Nr.824 „Noteikumi par darbības programmas „Infrastruktūra un pakalpojumi” papildinājuma 3.5.2.1.aktivitātes „Pasākumi centralizētās siltumapgādes sistēmu efektivitātes paaugstināšanai” projektu iesniegumu atlases otro kārtu un turpmākajām kārtām”, Ministru kabineta 2008.gada 17.marta noteikumos Nr.187 „Noteikumi par darbības programmas „Infrastruktūra un pakalpojumi” papildinājuma 3.4.2.1.1.apakšaktivitāti „Valsts nozīmes pilsētbūvniecības pieminekļu saglabāšana, atjaunošana un infrastruktūras pielāgošana tūrisma produktu attīstībai””, Ministru kabineta 2008.gada 19.maija noteikumos Nr.348 „Noteikumi par darbības programmas „Infrastruktūra un pakalpojumi” papildinājuma 3.4.2.1.2.apakšaktivitāti „Nacionālās nozīmes velotūrisma produktu attīstība””, Ministru kabineta 2009.gada 17.novembra noteikumos Nr.1332 „Noteikumi par darbības programmas „Infrastruktūra un pakalpojumi” papildinājuma 3.4.4.2.aktivitātes „Sociālo dzīvojamo māju siltumnoturības uzlabošanas pasākumi””, Ministru kabineta 2011.gada 5.aprīļa noteikumos Nr.272 „Noteikumi par darbības programmas „Infrastruktūra un pakalpojumi” papildinājuma 3.4.4.1.aktivitātes „Daudzdzīvokļu māju siltumnoturības uzlabošanas pasākumi” devīto projektu iesniegumu atlases kārtu”, Ministru kabineta noteikumi par 3.5.2.1.2.apakšaktivitāti, Ministru kabineta noteikumi par 3.4.2.1.3.apakšaktivitāti. |
| 2. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta rīkojuma projekta izpildi nodrošinās valsts aģentūra „Latvijas Investīciju un attīstības aģentūra”. |
| 2. | Projekta izpildes ietekme uz pārvaldes funkcijām | Ministru kabineta rīkojuma projekta izpilde tiks nodrošināta valsts aģentūras „Latvijas Investīciju un attīstības aģentūra” esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Ministru kabineta rīkojuma projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Ministru kabineta rīkojuma projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Ministru kabineta rīkojuma projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Anotācijas II, III, V un VI sadaļa - projekts šīs jomas neskar.

Ekonomikas ministrs A.Kampars

Vīza: valsts sekretārs J.Pūce

07.06.2011 09:15

L.Mičule

67013093, Liga.Micule@em.gov.lv